อ่อง ธู กรีซมันน์
ว่าจะเขียนถึงการเข้ากุมบังเหียนทีม ตะหานน้ำ ราชนาวี ของอดีตศูนย์หน้าซุปเปอร์สตาร์ทีมชาติไทย อัลเฟรด เนติพงษ์ ศรีทองอินทร์ ซะหน่อย,ไม่ทันไรเจ้าตัวก็มีอันถูกเด้งพ้นเก้าอี้ไปซะแล้ว หลังทำทีมมา 4 นัด ไม่เคยชนะใคร เก็บได้เพียงแค่แต้มเดียว โดย 3 นัดหลังสุดแพ้เรียบ ส่งให้ราชนาวียังคงจมอยู่อันดับ 3 จากท้ายตารางต่อไป,อัลเฟรด ถือเป็นกุนซือรายที่ 12 ในศึกไทยลีก 2018 ที่ต้องตกงานไป และเป็นโค้ชรายที่ 3 แล้วที่ทีมตะหานน้ำใช้งานในเลกแรก,นับเป็นการตอกย้ำให้เห็นว่า การเป็นนักเตะที่ยอดเยี่ยม ไม่ได้การันตีว่าจะประสบความสำเร็จในอาชีพกุนซือเสมอไป,อย่างเจ้า นินู นี่ก็เหมือนกัน เคยโด่งดังสุดขีดสมัยเป็นนักบอล,แต่พอปีนี้หันมาจับงานเป็นเฮดโค้ชอย่างจริงจังกลับไม่ค่อยเวิร์กเท่าที่ควร ทั้งการคุมทีมในลีกล่าง อย่าง กาฬสินธุ์ เอฟซี และ ราชนาวี ในลีกสูงสุด ที่ต้องจบลงด้วยการแยกทางในระยะเวลาอันสั้น,สำหรับศึกไทยลีกสัปดาห์นี้ ล่วงเข้าสู่ เกมที่ 15 ของฤดูกาลกันแล้ว โดยคู่ที่น่าสนใจที่สุดเห็นจะเป็นเกมที่สนามบุณยะจินดา ซึ่งทีม มังกรโล่ห์เงิน โปลิศ เทโร เอฟซี จะเปิดบ้านรับการมาเยือนของ แชมป์เก่า–จ่าฝูง บุรีรัมย์ ยูไนเต็ด ในเย็นวันเสาร์ที่ 12 พ.ค.นี้,แข้งเซราะกราวกลับมาโชว์ผลงานแจ่มแจ๋วอีกครั้ง ถล่มทั้ง เอสซีจี เมืองทอง ยูไนเต็ด ขาดลอยถึง 4-0 และเพิ่งเอาชนะแชมป์เคลีก ชุนบุก ฮุนได มอเตอร์ 3-2 ในศึกเอเอฟซี แชมเปียนส์ลีก รอบ 16 ทีมสุดท้าย นัดแรก มาได้สดๆร้อนๆ,ส่วนเจ้าถิ่น โปลิศ เทโร ภายใต้การคุมทัพของ โค้ชอ้น รังสรรค์ วิวัฒน์ชัยโชค ฟอร์มกำลังขึ้นหม้อ คว้าชัยมาแล้ว 4 แมตช์จาก 5 เกมหลังสุด จนอันดับพุ่งพรวดจากโซนตกชั้นขึ้นมาอยู่เลขตัวเดียวแล้ว,โดยเฉพาะอย่างยิ่ง ความร้อนแรงของ อ่อง ธู ยอดหัวหอกทีมชาติเมียนมา ที่ซัลโวประตูอย่างต่อเนื่องแทบจะทุกแมตช์ แถมทุกลูกที่ยิงได้ยังเป็นประตูสำคัญที่ชี้ชัยชนะให้เกมนั้นๆอีกต่างหาก,ล่าสุดก็เพิ่งซัดประตูชัยในช่วงทดเจ็บให้ทีมบุกไปเฉือนแอร์ฟอร์ซฯ 2-1 ซึ่งเป็นประตูที่ 8 ในซีซันนี้ของเจ้าตัวแล้วด้วย,นั่นจึงทำให้ อ่อง ธู กลายเป็นขวัญใจคนใหม่ของสาวกเทโรอย่างรวดเร็ว,นอกจากนี้ เขายังสร้างให้เกิดกระแสแฟนคลับแดนหม่อง ที่หันมาตามเชียร์ทีมมังกรไฟกันอย่างล้นหลามชนิดที่ไม่เคยปรากฏมาก่อน,และแน่นอนด้วยความฮอตสุดๆของ อ่อง ธู ณ ปัจจุบัน ย่อมต้องตามมาด้วยข่าวคราวความเนื้อหอมที่ใครๆก็อยากฉกตัวเขาไปอยู่ครอบครองด้วยกันทั้งนั้น,มีคอมเมนเตเตอร์ท่านนึงเคยพูดเล่นๆไว้ว่า ถ้าแอตเลติโก มาดริด มี อองตวน กรีซมันน์ เป็นสมบัติอันควรหวงแหนของทีมแล้วล่ะก็,โปลิศ เทโร ก็คงมี อองตู หรืออ่อง ธู กรีซมันน์,เป็นสิ่งล้ำค่าที่สุดของสโมสรในยามนี้,บี บางปะกง
ไม่ทันไรเจ้าตัวก็มีอันถูกเด้งพ้นเก้าอี้ไปซะแล้ว หลังทำทีมมา 4 นัด ไม่เคยชนะใคร เก็บได้เพียงแค่แต้มเดียว โดย 3 นัดหลังสุดแพ้เรียบ
อ่อง ธู,ไทยลีก,มังกรโล่ห์เงิน,ตะลุยฟุตบอลโลก,บี บางปะกง